Andre Mariaren Zeruratzearen parrokia (Zarautz)

Andre Mariaren Zeruratzearen parrokia edo  Andre Maria Erregina () XV. mendeko eliza gotikoa da, Gipuzkoako Urola Kosta eskualdeko Zarautz herrian dagoena. Zarauzko herrigunearen irteeran dago, Getariako bidean. Alboan, atxikia, Zarauzko dorrea du, eta parez-pare, errepidearen beste aldean, Narros jauregia.

 Historia 

Parrokiako zaharberritze-lanek Burdin Arotik Aro Modernora arte doazen okupazio-mailak bistaratu zituzten. Burdin Aroko espazioan, sutondoa duen gela karratu bat ageri daSanta Maria Erreginaren parrokia, gurezarautz.net.
Erromanizazio garaiko Gipuzkoako aztarnategi garrantzitsuenetariko bat da, kalitate handiko eraikuntzak baitaude, Aroaren bukaeratik K. o. V. mendera arte doan okupazio-kronologian. 

Erdi Aroari dagokionez, badago hiru mailako nekropoli bat: zaharrena IX-X. mendeetakoa da, eta hormako hilobiei dagokie; bitarteko fasearen (XI-XII) ezaugarria da harlauzadun hilobiak izatea. Azken fasean, XIII-XIV. mendeetan, harlauzadun hilobiak gutxitzen direla ikus daiteke, hilobi sinpleen mesedetan. Egungoaren aurreko hiru tenplu kristauren inguruan kokatuta egongo litzateke nekropolia, parrokian egindako indusketetan ikusi zenagatik. Haien gainean eraiki zen gaur egungo egitura.

 Bibliografia 
 "Santa María la Real de Zarautz: continuidad y discontinuidad en la ocupación de la costa vasca entre los siglos V a.C. y XIV d.C.". Alex Ibañez Etxeberria. Aranzadi, 2009.

 Ikus gainera 
 Zarauzko dorrea

 Erreferentziak 

 Kanpo estekak 
 Santa Maria parrokia, gurezarautz.net

Kategoria:Gipuzkoako elizak
Kategoria:Zarauzko Alde Zaharra
Kategoria:Zarauzko elizak
Kategoria:Euskal Herriko aztarnategi arkeologikoak
Kategoria:Euskal Herriko nekropoliak